Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tal-15 ta' April 2019 riprodotta fil-lingwa awtentika fil-paġni li jsegwu dan is-sommarju, il-Kummissjoni avżat lill-Polonja bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżura msemmija hawn fuq. Il-partijiet interessati jistgħu jibagħtu l-kummenti tagħhom dwar il-miżura li l-Kummissjoni qed tiftaħ il-proċedura dwarha fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti se jiġu kkomunikati lill-Polonja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Il-Polonja nnotifikat tnaqqis għall-utenti tal-enerġija b'mod intensiv (EIUs) b'imposta fuq il-provvisti tal-elettriku li jiffinanzjaw il-mekkaniżmu tal-kapaċità Pollakk ("l-imposta tal-kapaċità"). Il-bażi ġuridika għall-miżura nnotifikata hija l-Att dwar is-Suq tal-Kapaċità tat-8 ta' Diċembru 2017 u t-tnaqqis se jingħata mill-Uffiċċju Regolatorju tal-Enerġija. Il-miżura għandha durata ta' 10 snin mid-data li fiha l-imposta tal-kapaċità tibda tinġabar. Skont l-awtoritajiet Pollakki, mingħajr it-tnaqqis innotifikat, il-finanzjament tal-mekkaniżmu ta' kapaċità ma jkunx sostenibbli u l-aċċettazzjoni pubblika li jiġi stabbilit mekkaniżmu li jiżgura l-provvista tal-elettriku titnaqqas b'mod sinifikanti. B'mod partikolari, il-Polonja tispjega li l-falliment jew ir-rilokazzjoni tal-EIUs jista' jwassal għal erożjoni tal-bażi finanzjarja tal-mekkaniżmu tal-kapaċità, li jaggrava l-piż fuq konsumaturi tal-enerġija oħrajn u jagħmel ħsara lill-aċċettazzjoni soċjali għall-mekkaniżmu. Għalhekk, it-tnaqqis għall-imposta fuq il-kapaċità jikkontribwixxi indirettament biex tiġi żgurata s-sigurtà tal-provvista billi jitnaqqas ir-riskju ta' falliment jew rilokazzjoni tal-EIUs. Il-baġit annwali tal-miżura huwa ta' EUR 287,6 miljun, kif ġie nnotifikat inizjalment mill-Polonja. Madankollu, il-baġit għadu ma ġiex determinat wara l-modifika mħabbra tan-numru ta' benefiċjarji. It-TSO (l-operatur tas-sistema ta' trażmissjoni) huwa responsabbli għall-ġbir tal-imposta tal-kapaċità u jgħaddi l-pagamenti tal-imposta tal-kapaċità lil entità pubblika, amministratur tas-saldu, li jġestixxi dawn ir-riżorsi finanzjarji skont l-iskema tal-mekkaniżmu tal-kapaċità. Kwalunkwe tnaqqis fl-ammont tal-imposta tal-kapaċità għandu l-effett li jnaqqas l-ammonti miġbura mill-EIUs u jwassal għal telf fid-dħul tal-Istat. Parti mill-ispejjeż se jkunu fl-aħħar mill-aħħar imħallsa mill-unitajiet domestiċi, billi jiżdied l-ammont tagħhom tal-imposta għall-kapaċità, u l-parti li jibqa' se tkun imqassma b'mod ugwali fost konsumaturi oħra tal-elettriku, sabiex jiġu evitati nuqqasijiet ta' finanzjament. Il-livell ta' tnaqqis ivarja skont l-intensità elettrika tal-impriża kkonċernata. L-intensità tal-għajnuna se tkun: 20 % għall-benefiċjarji b'intensità fl-użu tal-elettriku ta' bejn 3 % u 20 %; 40 % għall-benefiċjarji b'intensità fl-użu tal-elettriku ta' bejn 20 % u 40 %; u 85 % għall-benefiċjarji b'intensità fl-użu tal-elettriku ogħla minn 40 % tal-ammont tal-elettriku meħud mill-grilja u kkunsmat minn benefiċjarju partikolari matul is-sigħat magħżula. Il-Kummissjoni hija tal-fehma preliminari li t-tnaqqis tal-imposta tal-kapaċità jikkostitwixxi għajnuna mill-Istat fi ħdan it-tifsira tal-Artikolu 107(1) TFUE. Fuq il-bażi legali għall-valutazzjoni tal-kompatibbiltà, il-Kummissjoni tinnota li l-ebda linji gwida ma huma applikabbli għal tnaqqis fuq imposta użata biex tiffinanzja mekkaniżmu ta' kapaċità. Għalhekk, il-Kummissjoni tista' tiddikjara miżura ta' għajnuna bħala kompatibbli direttament skont l-Artikolu 107(3)(c) TFUE. Fl-istess ħin, il-Kummissjoni tikkunsidra li d-dispożizzjonijiet tat-Taqsima 3.7.2 tal-EEAG jistgħu jintużaw bħala gwida f'dan il-każ. F'dan l-istadju, il-Kummissjoni, madankollu, għandha dubji dwar jekk it-tnaqqis innotifikat huwiex meħtieġ biex jiġi żgurat il-finanzjament tal-mekkaniżmu ta' kapaċità, u, għal din ir-raġuni, dwar jekk it-tnaqqis innotifikat jikkontribwix b'mod indirett għall-għan tas-sigurtà tal-provvista segwita mill-mekkaniżmu ta' kapaċità għal dawn ir-raġunijiet. L-ewwel nett, il-Kummissjoni tinnota li jekk l-ispejjeż tas-sigurtà tal-provvista jiżdiedu għal livell li jsir inaċċettabbli għall-EIUs, dawk il-konsumaturi huma fil-prinċipju liberi li jnaqqsu l-konsum tagħhom sabiex jevitaw il-pagamenti. Dan huwa r-riżultat tat-tfassil partikolari tal-imposta tal-kapaċità li hija maħsuba biex tinċentiva lill-klijenti industrijali jaqilbu d-domanda tal-elettriku tagħhom lil hinn mill-ħinijiet bl-ogħla użu, biex jimmoderaw l-ogħla domanda u jtaffu r-riskji tal-provvista. It-tieni, fir-rigward tat-tnaqqis innotifikat, il-Kummissjoni tosserva li, b'eżenzjoni parzjali minn kontribuzzjoni għall-finanzjament tal-mekkaniżmu ta' kapaċità, l-EIUs mhux se jiffaċċjaw l-ispiża sħiħa tal-elettriku sigur li jikkonsmaw, speċjalment f'mumenti tal-ogħla domanda u ta' provvista skarsa. Bħala konsegwenza, it-tnaqqis notifikat jista' jkollu żewġ effetti negattivi: minn naħa waħda, hemm ir-riskju li d-domanda għall-elettriku se tkun ogħla b'mod ineffiċjenti f'perjodi ta' skarsezza u, min-naħa l-oħra, il-ħtieġa għal kapaċità żejda biex tiġi żgurata l-provvista f'dawn il-perjodi se tkun ukoll ogħla. L-awtoritajiet Pollakki argumentaw li l-mudell ta' konsum tal-benefiċjarji magħżula huwa fil-biċċa l-kbira inflessibbli u li t-tnaqqis innotifikat ikollu impatt limitat ħafna fuq l-imġiba tagħhom, jekk ikun hemm. Madankollu l-Kummissjoni tinnota li d-domanda għall-elettriku hija sensittiva għall-bidliet fil-prezzijiet u li l-każijiet ta' nuqqas totali ta' reazzjoni minn domanda għal prezzijiet huma eċċezzjonali. Għal din ir-raġuni, il-Kummissjoni tistieden lill-Polonja, kif ukoll lil kwalunkwe parti interessata, biex tipprovdi evidenza addizzjonali f'dan ir-rigward.
Extracted from C_200_2019.html